lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv lv lv sl hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Muižniece piedāvā pāriet uz izglītību tikai latviešu valodā – ZZ.lv
Vārda dienas svin: Ilma, Skaidris
andra.ozola@zz.lv - 25.02.2022 - 17:58
Šis ir brīdis, kad vairāk nekā jebkad jāstiprina Latvijas pamatvērtība – valsts valoda -, visiem Latvijā dzīvojošiem bērniem nodrošinot tiesības uz vienādu kvalitatīvu izglītību un vienā vienīgajā valsts valodā, videopaziņojumā “Facebook” aicina izglītības un zinātnes ministre Anita Muižniece (JKP).
Muižniece vēlāk ierakstos “Twitter” norādīju, ka saistībā ar šo aicinājumu tiek gatavotas izmaiņas likumdošanā un ka grozījumu veikšana tiks skaidrota, pamatota un to ieviešanai tiks dots laiks.
Saeimas Izglītības, kultūras un zinātnes komisijas priekšsēdētājs Arvils Ašeradens (JV) aģentūrai LETA pauda, ka Muižnieces aicinājums sakrīt ar Latvijā jau gadiem ilgi īstenotu pieeju, stiprinot valsts valodas lomu izglītības sistēmā. No ministres jāsagaida sīkāka informācija par piedāvājuma detaļām, kuras pašlaik nav zināmas, piebilda politiķis.
Tikmēr Nacionālā apvienība (NA) ierakstā savā “Twitter” kontā paziņojusi, ka pirmdien, 28.februārī, iesniegs likumprojektu pakotni sabiedrības saliedētībai un latviešu valodas kā vienīgās valsts valodas stiprināšanai izglītībā un darba tirgū. “Šajā satraucošajā laikā īpaši svarīgi stiprināt Latvijas valstiskumu un latviešu valodu kā nācijas identitātes kodolu,” uzsver NA pārstāvji.
Saturs turpināsies pēc reklāmas.
NA līderis Raivis Dzintars informācijā medijiem akcentēja, ka latviešu valoda nav tikai komunikācijas līdzeklis, bet arī kultūras sastāvdaļa un pamatvērtība, tādēļ būtiski, lai tā tiktu nostiprināta ne tikai formāli, bet arī primāri – ikdienas komunikācijā.
Krievijas amatpersonu paziņojumi, ka Ukraina nekad nav pastāvējusi kā valsts un citi izteikumi, esot tikai apliecinājis to, cik svarīgi ir stiprināt savas valsts pamatvērtības, tostarp valsts valodu, skaidro ministre.
Lai stiprinātu valsts valodu, ir jāsniedz iespēja visiem bērniem, neraugoties uz to, kādā valodā viņi runā ģimenē, mācīties un iegūt izglītību latviešu valodā, ja nepieciešams, sniedzot papildus atbalstu latviešu valodas apguvei pirmajos skolas gados, sacīja politiķe.
Saturs turpināsies pēc reklāmas.
Ministre uzskata, ka tieši šajā situācijā ir skaidri jāpasaka, ka Latvijas skolas vairs nav dalāmas pēc valodas apguves. Pēc viņas paustā, visiem Latvijā dzīvojošiem bērniem ir jābūt vienādām tiesībām uz vienādu kvalitatīvu izglītību un vienā vienīgajā valsts valodā.
Papildus ministre uzsver, ka arī Latvijas sportistiem, māksliniekiem un sabiedrībai kopumā ir jāsolidarizējas un skaidri jāparāda sava attieksme pret rīcību, ko īsteno Krievijas prezidents Vladimirs Putins. Neesot pieņemami, ka laikā, kad no Krievijas agresijas iet bojā cilvēki, Latvijas sportisti vai mākslinieki piedalās Krievijas rīkotos vai sponsorētos pasākumos. Šāda nostāja esot jāņem visām Eiropas Savienības (ES) valstīm.
Muižniece skaidroja, ka Latvijai ir jāseko citu valstu piemēriem, piemēram, Somijas hokeja klubam “Jokerit”. Viņa pauda, ka sports un kultūra ir maigās varas izpausme, ar kuru tādi agresori kā Putins rada maldīgu priekšstatu par sevi.
Saturs turpināsies pēc reklāmas.
Jau iepriekš šonedēļ ministre minējusi, ka šī brīža politiskajā situācijā nav pieļaujama Latvijas sporta komandu, tostarp privāto sporta klubu, dalība Krievijā organizētos čempionātos. Muižniece ir lūgusi Izglītības un zinātnes ministrijas Sporta departamentu sagatavot iespējamos grozījumus Sporta likumam, kas ierobežotu vai liktu pastiprināti izvērtēt Latvijas komandu iespējas startēt čempionātos, kas notiek ārpus ES.
Tāpat ziņots, ka neilgi pēc Putina pavēles sākt “militāru operāciju” Ukrainā kaimiņvalstī no dažādām pusēm ceturtdienas rītā iebrucis Krievijas karaspēks. Ukrainas armija iesaistījusies smagās aizstāvēšanās kaujās ar agresoriem.
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.